stanford-oval/wikipedia huggingface dataset:
דוקטרינת הדאחייה
התייחסות לדוקטרינה

ב־10 בפברואר 2008 פרסם גבי סיבוני מאמר באנגלית באתר "המכון למחקרי ביטחון לאומי" בו הוא מרחיב את הבסיס התאורטי עליו בנויה הדוקטרינה. לטעמו, צריך צה"ל להתמקד במהלומה לא פרופורציונלית כמענה לתקיפה של האויב, כאשר המאמץ לפגיעה ביכולות השיגור שלו הוא משני. בהקשר זה מציין סיבוני כי מיד עם פרוץ העימות יידרש צה"ל לפעול במהירות ובעוצמה חסרת פרופורציה לאיום ולפעולת האויב, כדי לפגוע ולהעניש בהיקף שיחייב תהליכי שיקום ארוכים ויקרים. לטענתו, פגיעה זו חייבת להתממש בזמן קצר ככל האפשר, תוך העדפת פגיעה בנכסים על פני המרדף אחר כל משגר, שכן מענה שכזה עתיד לשמר זיכרון רב שנים אצל מקבלי ההחלטות בלבנון, שיעמיק את ההרתעה.
בנובמבר 2008, פרסם גיורא איילנד מאמר דעה באתר "המכון למחקרי ביטחון לאומי", אשר עוסק גם הוא בעקרונות הדוקטרינה. לדעת איילנד, ישראל נכשלה במלחמת לבנון השנייה (ועלולה גם להיכשל בשלישית) משום שהיא נלחמה נגד האויב הלא-נכון, שהוא חזבאללה, במקום בלבנון. בעניין זה טוען איילנד כי לא ניתן לנצח ארגון גרילה הפועל בחסות מדינה חסינה מתגובה. חזבאללה, לדעת איילנד, פועל בתנאים אופטימליים מבחינתו, שכן בלבנון מכהנת ממשלה לגיטימית, הנתמכת בידי המערב, אך בפועל כפופה לחלוטין לרצונו של חזבאללה. במאמרו הציע איילנד מהלך מקדים לפיו ישראל תעביר מסר חד-משמעי לממשלת לבנון המאיים כי במלחמה הבאה יחוסל צבא לבנון, ייהרסו התשתיות האזרחיות והאוכלוסייה הלבנונית תסבול וזאת במקרה של התקפה יזומה מצד חזבאללה.
לקריאה נוספת

זכי שלום, על מידת ישימותה של מדיניות תגובה חדשה של צה"ל מול חזבאללה, מבט על 76, 23 באוקטובר 2008, באתר המכון למחקרי ביטחון לאומי
גדי איזנקוט, השתנות האיום? המענה בזירה הצפונית, צבא ואסטרטגיה, כרך 2, גיליון 1, יוני 2010, באתר המכון למחקרי ביטחון לאומי
הערות שוליים

1 2  דוקטרינת הדאחייה, באתר מכון ראות, 12 ביוני 2009
1 2  אלון בן דוד, הקונספציה של איזנקוט: חזק, מהר ומהאוויר, באתר AlMonitor,‏ 6 בינואר 2013
↑  אלכס פישמן ואריאלה רינגל-הופמן, שים לב, נסראללה, באתר ynet, 2 באוקטובר 2008
1 2  עמוס הראל, התוכנית בצה"ל: הרס אזורים ו"כוח לא פרופורציונלי" בתגובה לטילים, באתר הארץ, 5 באוקטובר 2008
פול פרודהום

| --- | --- |

 לידה:  13 ביולי 1940 אופלאוסס, ארצות הברית 
 פטירה:  8 באוקטובר 2015 (בגיל 75) ניו אורלינס, ארצות הברית 
 מדינה:  ארצות הברית 
 מקום קבורה:  Saint Louis Cemetery No. 3 
 בן או בת זוג:  Kay Prudhomme 
 
פול פרודהום (באנגלית: Paul Prudhomme,‏ 13 ביולי 1940 – 8 באוקטובר 2015) היה שף אמריקאי שהיה ידוע בהתמחותו במטבח הקייג'וני.
ביוגרפיה

פרודהום היה הצעיר מבין 13 ילדי המשפחה. פרודהום גדל בחווה בסמוך לאופלואסאס שבמדינת לואיזיאנה שבארצות הברית.
בשנת 1979 הקים פרודהום, יחד עם אשתו קיי היינריך פרודהום (Kay Hinrichs Prudhomme) את מסעדת "מטבח לואיזיאנה של קיי-פול" (K-Paul's Louisiana Kitchen) שברובע הצרפתי בניו אורלינס.
מנת "הדג המושחר", העושה שימוש רב בתבליני מטבח הקייג'ן הביאה פרסום רב למסעדה בשנות ה-80, ובישולו של פרודהום הפך את מטבח הקייג'ן המקומי למטבח שנודע ברחבי העולם. בשנות ה-90 החל לשווק תערובות תבלינים של מטבח זה באופן מסחרי.
נפטר ב-8 באוקטובר 2015, בניו אורלינס, לאחר מחלה קצרה.
מסכת מידות

ציור מתוך פירוש המשנה לרמב"ם, מסכת מידות פרק ב' משנה ה', דפוס וילנה, 1880
מַסֶּכֶת מִדּוֹת היא המסכת העשירית בסדר קדשים, הסדר החמישי במשנה, ויש בה חמישה פרקים. אין על מסכת זו תוספתא או גמרא.
המסכת מתארת את צורת בית המקדש השני והעזרות שסביבו לפרטיהם (דהיינו מידותיהם, בנייניהם, שעריהם, לשכותיהם ותאיהם).
חיבור המסכת

הגמרא במסכת יומא כותבת שמחבר המסכת היה רבי אליעזר בן יעקב. רבי אליעזר בן יעקב מספר שדודו מצד אמו היה מהשומרים בבית המקדש.
מה שרבי אליעזר שכח, השלים אבא שאול.
מיקומה של המסכת בסדר קדשים

לפי הקדמתו של הרמב"ם למשנה, הטעם שמסכת זו סודרה אחר מסכת תמיד הוא שיש לעשות את צורת המקדש כשיבנה כפי שנעשה, משום שצורת המקדש נאמרה ברוח הקודש. דבר זה נלמד מהפסוק: ”הַכֹּל בִּכְתָב מִיַּד ה' עָלַי הִשְׂכִּיל, כֹּל מַלְאֲכוֹת הַתַּבְנִית.”
פרקי המסכת

בִּשְׁלֹשָׁה מְקוֹמוֹת (תשע משניות) – עוסק בסדרי השמירה שהייתה על הר הבית;
הַר הַבַּיִת (שש משניות) – עוסק בעזרות השונות שהיו סביב המקדש, ובלשכות שהיו בעזרת הנשים;
הַמִּזְבֵּחַ (שמונה משניות) – עוסק בעזרת הכוהנים, הסמוכה למקדש, ובמה שנמצא בה (המזבח, הכיור וכדומה) ובאולם – חלקו החיצוני של בניין המקדש;
פִּתְחוֹ שֶׁל הֵיכָל (שבע משניות) – עוסק בהיכל, החלק המרכזי של בניין המקדש;
כָּל הָעֲזָרָה (ארבע משניות) – עוסק בעזרת ישראל ובפרט בלשכות שהיו בתוכה.
במסכת יש 34 משניות בסך הכל.
הערות שוליים

↑  תלמוד בבלי, מסכת יומא, דף ט"ז, עמוד א'
↑  משנה, מסכת מדות, פרק א', משנה ב'
↑  למשל משנה, מסכת מדות, פרק ב', משנה ה'
↑  ספר דברי הימים א', פרק כ"ח, פסוק י"ט
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
תוכנית בוז'ינקה

תוכנית בוז'ינקה (בערבית: بجنكة, בטאגאלוג: Oplan Bojinka) הוא ניסיון לפיגוע טרור בן שלושה שלבים שתוכנן על ידי רמזי יוסף, ממתכנני הפיגוע במגדלי התאומים ב-1993, וח'אלד שיח' מוחמד, המתכנן הראשי של פיגועי 11 בספטמבר. במסגרת הפיגוע שהיה אמור לצאת לפועל בינואר 1995, תכננו השניים להתנקש בחייו של האפיפיור יוחנן פאולוס השני, לפוצץ 11 מטוסי נוסעים בדרכם מאסיה לארצות הברית במטרה להרוג אלפי נוסעים ולהשבית את תנועת המטוסים ברחבי העולם וכן לרסק מטוס נוסעים לתוך מטה ה-CIA בווירג'יניה.
על אף תכנון דקדקני, סוכל הפיגוע לאחר ששריפה שהתלקחה בדירה, משכה את תשומת לבה של משטרת פיליפינים ב-6 בינואר 1995. התוכנית נכשלה לחלוטין ולא גרמה לנזקים או לאבידות בנפש, למעט אדם אחד שנהרג ו-10 נוספים שנפצעו בעקבות פצצה שהתפוצצה בטיסה 434 של חברת פיליפין איירליינס, כחלק מההכנות לפיגוע. פצצות נוספות שהוטמנו בקניון ובתיאטרון בפיליפינים, לא גרמו לנפגעים.
מימון

את המימון הכספי לתוכנית סיפקו אוסאמה בן לאדן ומרידואן איסמודין, ראש ארגון הטרור האינדונזי אל-ג'מאעה אל-אסלאמיה ומספר ארגונים נוספים שנוהלו על ידי מוחמד ג'מאל חליפה, אחיינו של בן לאדן. את הליך העברת הכספים לתוכנית מימן אזרח אפגני בשם ואלי שאח (אנ'), אשר הסתייע בבת זוגו הפיליפינית על מנת לפתוח מספר חשבונות בנק במדינה לשם הפקדת כספי המימון לתוכנית.
הכנות לפיגועים

לאחר שהשיג אשרת כניסה בסינגפור בשנת 1994, הגיע רמזי יוסף למנילה והצטרף למספר אזרחים אפגנים אשר הקימו תא טרור רדום בעיר. באמצעות איש קשר, קיבל רמזי הנחיה לפגוע בנשיא ארצות הברית ביל קלינטון, אשר אמור היה להגיע לביקור בפיליפינים ב-12 בנובמבר 1994, כחלק ממסע בן חמישה ימים באסיה, אך התוכנית בוטלה בשלביה הראשונים.
כחלק מההכנות לפיגועים, החלו יוסוף ושייח מוחמד בפעולות שמטרתן בדיקת רמת הביטחון בשדות התעופה במדינה. יוסוף הזמין טיסה אשר עתידה להמריא משדה התעופה הבינלאומי במנילה (אנ') ולנחות בשדה התעופה הבינלאומי בסיאול (אנ'). בין היתר, הצליחו השניים להבריח 12 בקבוקים של תמיסת עדשות מגע שהוחלפו בניטרוגליצרין.
ב-8 בדצמבר 1994, עברו יוסוף ושייח מוחמד להתגורר בבית דירות שהוזמן מראש בעיר תחת שמות בדויים, כאשר יוסוף הציג את עצמו כאזרח מרוקאי ומוחמד כיצואן סעודי. אחד מאנשי הקשר לביצוע התוכנית, בשם עבדול מוראד (אנ'), השתכן אף הוא בבית הדירות, אשר היה ממוקם בקרבת המסלול בו היה אמור לעבור האפיפיור יוחנן פאולוס השני, אחד מיעדי התוכנית, בביקורו המתוכנן בעיר. לפי עדותו של מנהל בית הדירות, התנהלותם של יוסוף ומוחמד העלתה את חשדו: "בהתחלה הם נראו לי כמו שני סטודנטים, אבל הם כל הזמן נעלו נכילה כפולה את חדרם והם סירבו כי עובדי הניקיון יכנסו אליו. לשניים היו סימני כוויות על הידיים והם כל הזמן סחבו חבילות ממקום למקום, אך מצד שני מעולם לא ביקשו עזרה בסחיבתם". בדיעבד הסתבר, כי ארגזים אלו הכילו חומר כימי אשר ישמש בהמשך את יוסוף בהכנת פצצות.
הכנות לפיגועים > הטמנת פצצות ניסיון

במסגרת ההכנות לפיגועים, הטמינו חברי החוליה מספר פצצות "ניסיון", על מנת ללמוד על ערנות כוחות הביטחון הפיליפינים. ב-1 בדצמבר 1994, עלה יוסוף על טיסה ממנילה לאי סבו שבפיליפינים. במהלך הטיסה, הוא נכנס לחדר השירותים והרכיב את הפצצה, בין היתר מחומרים שהוסתרו בעקב הנעל שלו. לאחר הרכבת הפצצה, אשר הייתה בעוצמה פחותה הרבה יותר מזו שיועדה לשימוש בתוכנית עצמה, הוא הטמין אותה מתחת למושב שלו והגדיר את זמן ההשהייה לארבע שעות. במהלך טיסה 434 של פיליפין איירליינס, התפוצץ המטען וכתוצאה מכך נהרג אדם אחד (שישב במושב של יוסוף) ו-10 נפצעו, תוך גרימת נזק כבד למטוס. קברניט הטיסה וטייס המשנה הצליחו להשתלט על המטוס ולהנחיתו בשלום, על אף הנזק שנגרם כתוצאה מהפיצוץ.
תוכנית הפיגוע > שלב א - התוכנית להתנקשות באפיפיור

במסגרת השלב הראשון של התוכנית, תכננו חברי החוליה להתנקש באפיפיור יוחנן פאולוס השני במהלך ביקורו בפיליפינים במסגרת פסטיבל דתי שנערך בעיר באותו זמן. לפי התוכנית, ב-15 בינואר 1995, מחבל מתאבד לבוש ככומר יתקרב אל שיירת האפיפיור בדרכו לבית מדרש בעיר מקטי ויפעיל את המטען. מטרת החיסול הייתה להסיח את תשומת לבם של כוחות הביטחון הפיליפינים לשלב השני בתוכנית.
תוכנית הפיגוע > שלב ב' - התוכנית לפיצוץ המטוסים

פרק זה לוקה בחסר. אנא תרמו לוויקיפדיה ו.
תוכנית הפיגוע > שלב ג' - ריסוק המטוס במטה ה-CIA

פרק זה לוקה בחסר. אנא תרמו לוויקיפדיה ו.
חשיפת התוכנית ושיבושה

פרק זה לוקה בחסר. אנא תרמו לוויקיפדיה ו.
הערות שוליים

↑  Transcript of an interview with Abdul Hakim Murad, obtained on January 22, 2004
הכוחות המיוחדים של יוון

הכוחות המיוחדים של יוון הם יחידות עילית מכל זרועות הכוחות המזוינים וכוחות הביטחון של יוון, המאורגנים במסגרת פיקוד הכוחות המיוחדים השולבים (בקיצור ביוונית: ΔΔΕΕ, באנגלית: JSOC). הפיקוד נמצא בכפיפות ישירה לראש המטה הכללי של ההגנה הלאומית.
רקע

בשנת 2013 הציע המטה הכללי להקים את פיקוד הכוחות המיוחדים המשולבים, אך פוליטיקה ויריבות בין משרדיות מנעו את פעילותו. ביולי 2020, לאחר שנים רצופות סכסוכים וספקנות, החליטה ממשלת יוון להקים את הפיקוד החדש.
החלטת הממשלה החדשה נועדה להענות לדרישות נאט"ו:
להצטרף למיזם שיתוף פעולה מובנה וקבוע של האיחוד האירופי.
להקים את פיקוד כוחות המיוחדים השולבים עד שנת 2024.
להקים שלוש מפקדות כוחות מבצעים מיוחדים נפרדות, אחת לכל זרוע: קבוצת מבצעים מיוחדים יבשתית – SOLTG, קבוצת מבצעים מיוחדים ימיות – SOMTG, וקבוצת מבצעים מיוחדים אווירית – SOATG. עד שנת 2025 כל המפקדות הללו יפעלו תחת נאט"ו והאיחוד האירופי, ויהיו נפרדים מהכוחות שתחת פיקוד הכוחות המיוחדים השולבים (JSOC) היווני.
מערך המבצעים המיוחדים

מערך כוחות המבצעים המיוחדים מורכב משני רכיבים: "דרג 1" ו"דרג 2".
הרכיב הראשון דרג "1" כולל את יחידות העילית בכוחות המזוינים של יוון המאוישות באנשי קבע בלבד (ביוון יש שירות חובה):
גדוד פשיטה Z – יחידת קומנדו אמפיבית (Z'MAK) של צבא יוון.
מדור הצניחה המיוחד (ΕΤΑ) – יחידת קומנדו של צבא יוון.
קומנדו ימי (DΥΚ) של הצי היווני וצוותי חבלה תת-ימיים
טייסת המבצעים המיוחדים ה-31 של חיל האוויר היווני (ΜΕΕD)
הרכיב השני דרג "2" כולל את יחידות המבצעים המיוחדים האחרות בכוחות המזוינים של יוון:
החטיבה הימית ה-32:
שלושה גדודי חי"ר (505, 521 ו-575)
טייסת פרשים ה-32
גדוד ארטילרי ה-32
חטיבת הצנחנים ה-1:
גדוד פושטי ההר (פלגות Β; Δ; Ε; ו-35, הפרוסות בקפריסין)
גדוד פושטי הים (פלגות Α, Γ, Η, Θ ו-I)
גדודי צנחנים (ה-1 ו-2).
הכוחות המיוחדים > חטיבת הצנחנים ה-1

חטיבת הצנחנים ה-1 (ביוונית: 1i TAXKD-AL – 1i Taxiarchía Katadromón-Alexiptotistón) היא יחידת קומנדו למבצעים מיוחדים הכוללת כוחות דרג "1" ודרג "2":
הכוחות המיוחדים > חטיבת הצנחנים ה-1 > גדוד פשיטה Z'MAK

גדוד פשיטה ה-1 (1ο ΣΚ – 1 Syntagma Katadromon) היא יחידת קומנדו אמפיבית של צבא יוון, המתמחה בכיבוש מחדש של האיים והאיונים של מזרח הים האגאי ושל האיים הדודקאנסיים בנוסף לבמצעים מיוחדים אחרים.
פלגה B
פלגה D
פלגה E
פלוגת קשר ה-14 (14 ΛΔΒ – 14 Lochos Diavivaseon)
הכוחות המיוחדים > חטיבת הצנחנים ה-1 > גדוד הצנחנים השני

גדוד הצנחנים השני (2ο ΣΑΛ – 2 Syntagma Alexiptotiston)
פלוגת הצנחנים ה-1
פלוגת הצנחנים ה-2
מדור הצניחה המיוחד ETA – משימות סיור מיוחדות (SR) ופעולה ישירה (DA). מתמחים בצניחה טקטית
פלוגת קשר ה-18
הכוחות המיוחדים > הקומנדו הימי DYK

פיקוד הריסה תת-ימי (ביוונית: Διοίκηση Υποβρυχίων Καταστροφών), בקיצור DYK (ביוונית: ΔΥΚ) היא יחידת הכוחות המיוחדים של הצי היווני. ל-DYK ארבע משימות עיקריות:
הסתננות וחבלה בספינות האויב ובסיסיו.
סקירת חופים וקו החוף לפני נחיתות אמפיביות של הכוחות העיקריים כדי לוודא שהם מתאימים לנחיתה.
סילוק מוקשים ימיים.
לוחמה בטרור ימי.
היחידה כוללת כ-110 לוחמים המחולקים לארבעה פלגות מבצעיות (OYKs – Omada Ypovrihion Katastophon) וגוף מטה. כל פלגה מורכבת מ-25 לוחמים ומתמחה בסוג מסוים של משימות:
OYK-1 ו-OYK-2 – מתמחים במשימות סיור מיוחדות (SR) ופעולה ישירה (DA) ולוחמה נגד טרור
OYK3 – סקירת חופים וסקר הידרוגרפי
OYK4 – חבלה וסילוק פצצות
OYK5 – מילואים.
קורס המיון וההכשרה נמשך כתשעה חודשים והוא מחולק לשלושה שלבים בדומה לאריות הים של הצי האמריקני. מועמדים המסיימים את הקורס בהצלחה ימשיכו לבית ספר לצניחה ולימוד טכניקות לוחמה מיוחדות מתקדמות של חיל הים לפני שיוצבו ליחידותיהם.
הכוחות המיוחדים > הקומנדו הימי DYK > מבצעים

במהלך מלחמת המפרץ הראשונה היחידה השתתפה באכיפת האמברגו של האו"ם נגד עיראק ועצרה לביקורת 217 ספינות חשודות.
החל משנות ה-90 הקומנדו הימי משתתף בסיורי חיל הים השונים כפי שנקבעים על ידי נאט"ו, בים האדריאטי, במזרח הים התיכון ובים הערבי.
בשנת 1997 במהלך המרד באלבניה חולצו אזרחים יוונים והתאפשרה יציאה בטוחה של מאות זרים. לאורך תקופה סוערת זו ביצעו הקומנדו הימי וחיל הים משימות אבטחה מפני פעולות פיראטיות והתקפות מכלי שיט חמושים.
בתקופת מלחמת לבנון הראשונה, אוגוסט 2006, פונו אזרחים זרים מביירות דרך קפריסין.
הכוחות המיוחדים > הקומנדו המוצנח ETA

איידיקו תמימה אלקסיפטיסטון בקיצור E.T.A (יחידה מוצנחת מיוחדת) הוקמה בשנת 1959 בהשראת ה-SAS הבריטי. תפקידה סיורים מיוחדות (SR), פעולות ישירות (DA) ומלחמה בטרור.
היא מורכבת משישה צוותים (EO) בעלי התמחויות מיוחדות:
EO1 ו-EO2 מתמחים בצניחה טקטית
EO3 ו-EO4 מתמחים בצלילה ופעולות אמפיביות
EO5 ו-EO6 מתמחים בלוחמה הררית.
חיילי ה-ETA עוברים כמה מהאימונים הנרחבים והמתישים ביותר בכוחות המזוינים של יוון. הוא כולל קורס לוחמה זעירה ולוחמה בטרור במרכז אימונים ללוחמה לא קונבנציונלית, קורס הכנה למילט ושבי SERE, וקורס צניחה טקטית. הם משתתפים גם בקורס הקומנדו של חיל הים ובבית הספר הבינלאומי לסיור ארוך טווח של נאט"ו בגרמניה.
הכוחות המיוחדים > הקומנדו המוצנח ETA > מבצעים

סומליה – 1991, בוסניה – 1995, אלבניה – 1997, קוסובו – 1999, FYROM – 2001 ואפגניסטן – 2001, בכל המקרים כחלק הכוחות המשלוח השלום הבינלאומיים. יחידות ETA פעילות גם בקפריסין.
הכוחות המיוחדים > היחידה ללוחמה בטרור של משטרת יוון EKAM

Eidikes Katastaltikes Antitromokratikes או EKAM הוקמו בשנת 1978 כשתי יחידות נגד טרור הראשונות בתוך שתי החטיבות המשטריות נוצרו באותה תקופה (הז'נדרמריה היוונית והמשטרה העירונית היוונית). בשנת 1984 אוחדו שתי היחידות לגוף אחד הכפוף למשטרה היוונית.
במקור היחידה כללה 150 איש, אך כאשר יוון הפכה למדינה המארחת של המשחקים האולימפיים בשנת 2004, מספרם הוגדל ל-200. האימונים למשחקים האולימפיים כללו שיתוף פעולה עם הכוחות המיוחדים של משטרת צרפת, אמריקה, בריטית, גרמניה, ספרד, אוסטרליה, רוסיה, איטליה וישראל.
כוח ה-EKAM שוכן באתונה. מתקבלים מועמדים לאחר חמש שנים לפחות במשטרה. ההכשרה כוללת קורס ריינג'ר של צבא יוון, ובית הספר למלחמה בטרור. קציני ה-EKAM מאומנים בהשתלטות על כלי שיט ומטוסים כמו גם אוטובוסים ורכבות.
בנוסף מוטלת עליהם המשימה להילחם בהברחות.
הכוחות המיוחדים > טייסת מבצעים מיוחדים 31 SOS

מוירה אידיקון אפירהיריסאון ה-31 או ה-S.O.S ה-31 היה יחידת כוחות אוויר מיוחדים של חיל האוויר היווני. ה-S.O.S ה-31 הוקמה בשנת 1998 וממוקמת בשדה התעופה אלפסינה בדרום אטיקה. אחריותם כוללת בעיקר משימות חיפוש והצלה של צוותי אוויר נעדרים, וכן אבטחת מתקני חיל האוויר. הם פועלים בשיתוף עם הכוחות המבצעים המיוחדים האחרים במערך. הם מבצעים חילוצים ברחבי יוון, משתתפים בתרגילי נאט"ו במקומות אירופיים שונים ושיחקו תפקיד חיוני במהלך הפעלתו המלאה של חיל האוויר היווני במשחקים האולימפיים 2004.
משימותיהם העיקריות הן:
משימות חיפוש והצלה
הגנה על שדות תעופה ומתקני חיל האוויר
הגנה על משימות חיל האוויר באופן מקומי ובינלאומי
השתתפות במשימות סיוע הומניטרי
אבטחת אישים
הקמת מרכזי עזרה ראשונה במקרה חירום
הכוחות המיוחדים > משמר החופים K.E.A

בשנות השמונים עם הופעת הטרור, ובמיוחד לאחר חטיפת ספינת השייט אקילה לאורו (1985) והתעצמות הפשע המאורגן, הובילו את הנהגת משמר החופים להכיר בצורך בכוחות מיוחדים אשר היו מאומנים ומצוידים לעמוד באתגרים החדשים. היחידות הראשונות הוקמו בשנת 1987 כשמשימתם העיקרי לוחמה בטרור ובהברחות. ההתמחות ביחידה זו כוללת: צוות צלפים, צוות אמפיבי, אבטחת אישים ופשעים חמורים.
משרד הסחר הימי הוא המנהל המופקד על היחידה המיוחדת הזו. הגיוס כולל בעיקר אנשי כוחות מיוחדים לשעבר מהצבא או מחיל הים. בדרך כלל הם יוקצו למספר רב של פעולות מבצעיות מיוחדות (SOD), המפוזרות בנקודות הכניסה הרבות ביוון, וכוחן הכולל מחושב בכ-300 איש.
הם משתמשים בסירות מתנפחות מהירות (50 קשר) מאובזרות היטב עם אורות לבנים אינפרא-אדומים בוהקים, מכ"ם עילי, מגוון ציוד תקשורת ומקלעי 0.5 וכן בסירת הלחימה שלהם שנבנתה בשוודיה ה-90H היכולה לשאת עד 21 אנשי צוות חמושים ועד 4.5 טון מטען בזמן שייט ב-45+ קשר.
צוותים באזור קורפו נלחמים בעיקר בסמים ובסחר בנשק נגד יריב מאורגן מאוד. סיור בגבולותיהם המערביים דרומה מביא אותם למגע עם המבריחים הקלאסיים (בעיקר סיגריות ונשק קל) ושוהים בלתי חוקיים מכל הסוגים. במהלך העשור האחרון קיים מתח ניכר בגלל הברחות מהגרים בלתי חוקיים באזור הדודקאנס בדרום מזרח יוון.
ראו גם

כוחות מיוחדים
הכוחות המזוינים של יוון
הכוחות המיוחדים של הממלכה המאוחדת
פיקוד המבצעים המיוחדים המשולבים
הערות שוליים

↑  PESCO PROJECTS, PESCO (באנגלית)
↑  PESCO
↑  Stavros Atlamazoglou, A NEW STAR IS BORN: MEET THE HELLENIC JOINT SPECIAL OPERATIONS COMMAND, SOFREP, ‏5 ביולי 2019
↑  טייסות פרשים מבצעת פעולות סיור וביטחון.
1 2  Michaletos Ioannis, GREEK SPECIAL FORCES OUTLOO, RIES, ‏1 בפברואר 2007
↑  סטפן ווגסטיל, פייננשל, ‏אלבניה משלמת את המחיר, באתר גלובס, 12 באפריל 1999
בית החלוצות (רמת גן)

| --- | --- |

 מידע כללי
 סוג:  מעון עולות
 כתובת:  רחוב אלונים 14, תל בנימין
 מיקום:   רמת גן
 מדינה:  ישראל 
 מייסדים:  ארגון הפועלות של הפועל המזרחי
 הקמה ובנייה
 תקופת הבנייה:  ?–1947
 תאריך פתיחה רשמי:  1947
 מידות
 שטח:  שני דונם
 
 קואורדינטות:  32°05′06″N 34°48′19″E﻿ / ﻿32.0850815°N 34.8053899°E﻿ / 32.0850815; 34.8053899
 he
 
בית החלוצות ברמת גן הוא בית חלוצות שהוקם על ידי ארגון הפועלות של הפועל המזרחי, בשנת 1947, בסיוע כספי של נשות הפועל המזרחי בברונקס.
היסטוריה

ארגון הפועלות של הפועל המזרחי הוקם בשנת 1935 במטרה לספק מסגרת לפעילות נשית בקרב תנועת הפועל המזרחי. הארגון התמקד בסיוע לנשים שעלו לארץ ישראל ללא משפחה ודאג לקליטתן באמצעות הקמת בתי חלוצות, סידור עבודה, קורסים להכשרה מקצועית ופיתוח פעילות תרבותית. בית החלוצות ברמת גן הצטרף לבתים שהוקמו על ידי הארגון בפתח תקווה, חיפה, בני ברק, יפו, ירושלים ותל אביב.
בית החלוצות ברמת גן הוקם ברחוב אלונים 14 בשכונת תל בנימין השקטה, בבית עם חצר שהשתרע על שטח של שני דונם, ובו חדרים לכ־50 נשים (2–3 נשים בחדר אחד), מטבחון בו הנשים בישלו את ארוחותיהן בעצמן, חדר אוכל, חדר תרבות, מרפסת גדולה ומשטח דשא. בכניסה לבית הוצב שלט בו נכתב: "בית ארגון הפועל הפוהמ"ז בית החלוצות בשותפות עם סניף רמת גן ברונקס ניו יורק".
בתחילת דרכו שימש הבית מקלט לבנות עולות חדשות ששרדו את השואה ועלו לארץ ישראל בגפן. רבות מהבנות הללו היו יתומות או הגיעו ללא משפחותיהן. בית החלוצות שימש להן בית ומשפחה.
לאחר קום המדינה ובשנים בהן העלייה מאירופה פחתה, בית החלוצות ברמת גן קלט גם בנות שהגיעו לישראל במסגרת עליית הנוער וסיימו את לימודיהן במוסדות עליית הנוער בכפר בתיה, טירת צבי ועין צורים. הן באו לרמת גן כדי ללמוד מקצוע ולמצוא עבודה. בבית הושם דגש על חינוך מסורתי ועל אווירה מסורתית. נערכו בו אירועי "עונג שבת", מסיבות ראש חודש והחגים נחגגו על פי המסורת.
היתמות והתלישות ממסגרת חיי משפחה, שהיו נחלתן של הנשים בשנות המלחמה ובשנותיהן הראשונות בישראל, גרמו דאגה רבה למדריכות ולמנהלות בתי החלוצות.
בספריהן האוטוביוגרפיים, מספרות רות ז'דובס זיידמן, וחווה בורנשטיין הרמן, שהתגוררו בבית החלוצות ברמת גן, על כך שמנהלות בית החלוצות השקיעו מאמצים רבים כדי למצוא לבנות שידוך מתאים ולחתן אותן. לצורך כך הן נעזרו גם בשירותי שדכנים מבני ברק. לאחר נישואיהן, הנשים עזבו את הבית, אבל המשיכו לבוא לבקר בהזדמנויות שונות.
הערות שוליים

↑  מפעולותיו של ארגון הפועלות הפוהמ"ז, הצופה, 17 באפריל 1949
↑  בית החלוצות שלנו, ידיעות עיריית רמת גן, גיליון 106, תשכ"א, 1960 (כרך 10)
↑  מיכל שאול, לבנות חורבה: הקמת משפחות חרדיות לאחר השואה, ילקוט מורשת
↑  בהפציע השחר : החזרה לחיים וסיפורים על ילדים בעידן חורבן יהדות אירופה - רות זידמן-דז'ובס
↑  הגעתי הביתה : חבלי קליטה בארץ הקודש / חוה ברונשטיין-הרמן | ברונשטיין-הרמן, חוה | | הספרייה הלאומית
הלנה רשובה

| --- | --- |

 לידה:  20 ביוני 1917 וינה, האימפריה האוסטרו-הונגרית 
 פטירה:  9 באוגוסט 1994 (בגיל 77) ורשה, פולין 
 ענף מדעי:  מתמטיקה
 מקום מגורים:  פולין, רומניה
 מקום קבורה:  בית הקברות פובונזקי 
 מקום לימודים:  אוניברסיטת פרדריק שופן למוזיקה (1938)  אוניברסיטת ורשה (1946) 
 מנחה לדוקטורט:  אנדז'יי מוסטובסקי 
 מוסדות:  אוניברסיטת ורשה (1946–1994) 
 תלמידי דוקטורט:  Jerzy Tiuryn, Wiktor Bartol, Grażyna Mirkowska-Salwicka, Halina Przymusinska, Dimiter Vakarelov, Leszek Rudak, Cecylia Rauszer, Michael N. Bleicher, Ewa Orłowska, Boleslaw Szymanski, Andrzej Salwicki, Anita Wasilewska 
 פרסים והוקרה:  Medal of Wacław Sierpiński (1987)  מדליית יובל ה-40 לפולין העממית (1984)  Odznaka tytułu honorowego „Zasłużony Nauczyciel PRL” (1984)  אות פרס המדינה (1984)  מדליית יובל ה-30 לפולין העממית (1974)  אות כבוד עבור הצטיינות למען ורשה (1974)  קצין במסדר פולוניה רסטיטוטה (1970)  אביר במסדר פולוניה רסטיטוטה (1964)  מדליית יום העצמאות ה-10 של פולין העממית (1954) 
 תרומות עיקריות
 משפט רשובה-סיקורסקי
 
הלנה רשובה (20 ביוני 1917, וינה, אוסטריה - 9 באוגוסט 1994, ורשה, פולין) הייתה מתמטיקאית פולנייה. פעלה בתחומי יסודות המתמטיקה (לוגיקה מתמטית ותורת הקבוצות) ולוגיקה אלגברית.
ראשית דרכה

רשובה נולדה בווינה להורים פולנים. מיד לאחר שזכתה פולין בעצמאות בשנת 1918, עקרה המשפחה לוורשה. אביה של רשובה היה מומחה למסילות ברזל. רשובה הפגינה כישרון ועניין בתחומים רבים, ממוזיקה ועד מנהל עסקים, אך בעיקר במתמטיקה.
עם פרוץ מלחמת העולם השנייה, נמלטה משפחתה של רשובה לרומניה, ומשם ללביב, שסופחה זמן קצר קודם לכן לברית המועצות. לאחר זמן קצר, כשנכבשה העיר על ידי הנאצים החליט אביה לשוב לוורשה.
קריירה אקדמית

רשובה הושפעה מלוגיקנים פולנים. היא כתבה תזה בהדרכת יאן לוקשביץ' ובולסלב סובוצ'ינסקי. בשנת 1944 אירע מרד ורשה שהביא להרס עצום בוורשה. התזה של רשובה עלתה באש עם הבית כולו. היא עצמה שרדה, עם אמה, במרתף תחת ההריסות.
לאחר המלחמה החלו מתמטיקאים פולנים לשקם את הענף בפולין. בינתיים מצאה רשובה משרת הוראה בבית ספר תיכון, שם פגשה את אנדז'יי מוסטובסקי וחזרה לאוניברסיטה. היא כתבה מחדש את תזת התואר השני בשנת 1945, ושנה לאחר מכן החלה ללמד באוניברסיטת ורשה כעוזרת הוראה. היא המשיכה לפעול במסגרת המוסד כל חייה.
באוניברסיטה, השלימה בשנת 1950 את עבודת הדוקטורט שלה, Algebraic Treatment of the Functional Calculi of Lewis and Heyting ("טיפול אלגברי בחשבון הדיפרנציאלי והאינטגרלי הפונקציונלי של לואיס והייטינג"), בהדרכת אנדז'יי מוסטובסקי. עבודה זו הייתה הבסיס לכיוון המשך המחקר שלה: שיטות אלגבריות בלוגיקה. בשנת 1956 השלימה תואר "דוקטור במדעים" (שהיה נהוג אז, מקביל בערך לקביעות באקדמיה), במכון למתמטיקה של האקדמיה הפולנית למדעים. במסגרת האקדמיה הזו החזיקה רשובה בדרגת פרופסור חבר בין שנת 1954 ל-1957, פרופסור משנת 1957, ופרופסור מן המניין החל משנת 1967. במסגרת עבודת הדוקטור השנייה הזו, חיברה שני מחקרים שביחד נקראו Algebraic Models of Elementary Theories and their Applications ("מודלים אלגבריים של תאוריות יסוד והשלכותיהן").
ספרים שחיברה

The Mathematics of Mathematics ("המתמטיקה של המתמטיקה", 1963, עם רומן סיקורסקי)
An Algebraic Approach to Non-Classical Logics, ("גישה אלגברית ללוגיקות לא קלאסיות", 1974)
עודד (נביא בשומרון)

עוֹדֵד, או עֹדֵד, היה נביא מממלכת ישראל שפעל באזור השומרון. בתנ"ך נזכרת נבואה שלו בקשר לשבויים שלקח צבא ממלכת ישראל במלחמת פקח ואחז.
בספר דברי הימים מסופר כי עודד התערב לטובת השבויים שלקחה ממלכת ישראל ובראשה פקח בן רמליהו, במלחמה כנגד ממלכת יהודה, שבה מלך אחז. עודד פנה אל הציבור ואל המנהיגים של ממלכת ישראל והוכיח אותם כי תפיסת שבויים ושיעבודם (כפי שהיה נהוג אז) מקרב אחיהם בני ישראל, היא שגויה במהותה; וזאת גם מפני שתבוסת האויב – ממלכת יהודה – הייתה מאת האל. כתוצאה מדבריו התעוררו אנשים נוספים "מראשי בני אפרים" – עזריהו, יחזקיהו ועמשא – והצטרפו לטענתו, כי לקיחת השבויים מבני שבט יהודה תחשב לחטא ולאשמה לממלכת ישראל. דבריו התקבלו, ושבויי ממלכת יהודה הוצאו מהשיעבוד ושוחררו לבתיהם.
לקריאה נוספת

הערך: עודד, עדד (ב), לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 685.